নির্বাচন কমিশনার নিয়োগের স্থগিতাদেশ না সুপ্রিম কোর্টের

নয়াদিল্লি: লোকসভা নির্বাচনে বিঘ্ন ঘটতে পারে। এই কারণে নির্বাচন কমিশনার (Election Commissioner) নিয়োগের স্থগিতাদেশ না সুপ্রিম কোর্টের (Supreme Court)। সুপ্রিম কোর্টের তরফে জানানো হয়েছে, এই কাজ করলে সেটা একেবারে বিশৃঙ্খল পরিস্থিতি তৈরি হবে। মুখ্য নির্বাচন কমিশনার এবং অন্যান্য নির্বাচন কমিশনার নিয়োগে তৈরি ২০২৩ সালের আইন চ্যালেঞ্জ করে হওয়া গুচ্ছ মামলার রায় শুক্রবার রাতে প্রকাশ্যে এল। যে নয়া আইনে কমিশনার নিয়োগের প্যানেল থেকে সুপ্রিম কোর্টের প্রধান বিচারপতিকে বাদ দেওয়া হয়েছে। ওই আইন অনুযায়ী নয়া নির্বাচন কমিশনার নিয়োগে তাড়াহুড়ো করা হয়েছে। এমন মন্তব্য করেছে বিচারপতি সঞ্জীব খান্না ও বিচারপতি দীপঙ্কর দত্তের ডিভিশন বেঞ্চ।

আরও পড়ুন: মহুয়া মৈত্রর কলকাতার বাড়িতে সিবিআইয়ের তল্লাশি

১৯ এপ্রিল থেকে ১ জুন লোকসভার অষ্টাদশ সাধারণ নির্বাচন হতে চলেছে। এখন এই ক্ষেত্রে কোন রকম হস্তক্ষেপ বা স্থগিতাদেশ দেওয়াটা যুক্তিসঙ্গত হবে না। কারণ সেক্ষেত্রে সাংবিধানিক সংকটের পাশাপাশি বিশৃঙ্খলা দেখা দেওয়ার যথেষ্ট সম্ভাবনা আছে। হস্তক্ষেপের ফলে বিতর্কের এখনি সমাধান হবে না। তাছাড়াও, যখন কোন আইনের সংবিধানিক মূল্যায়নের প্রয়োজন, তখন বিচারবিভাগীয় সংযম দরকার। মন্তব্য ডিভিশন বেঞ্চের।