New Election Commissioner: নতুন নির্বাচন কমিশনার প্রাক্তন আইএএস অরুণ গোয়েল

নয়া দিল্লি: গুজরাত (Gujarat) ভোটের মুখে দেশে নতুন নির্বাচন কমিশনার হলেন অরুণ গোয়েল। তিনি
পাঞ্জাব ক্যাডারের আইএএস। ১৯৮৫ ব্যাচের আইএএস (IAS0। শুক্রবার তিনি স্বেচ্ছাবসর নেন। তাঁর কার্যকালের আরও এক মাস মেয়াদ বাকি ছল। এখন তিন সদস্যের কমিশনে নির্বাচন কমিশনার পদটি শূন্য ছিল। গোয়েল ২০২৭ সালের ডিসেম্বর পর্যন্ত দায়িত্বে থাকবেন। এ বছরের মে মাসে মুখ্য নির্বাচন কমিশনার সুশীল চন্দ্র অবসর নেন। তারপর মুখ্য নির্বাচন কমিশনার হন রাজীব কুমার। জাতীয় নির্বাচন কমিশনে অপর নির্বাচন কমিশনার হলেন অনুপচন্দ্র পাণ্ডে।

উল্লেখ্য, ডিসেম্বর মাসের শুরুতে গুজরাতে বিধানসভা (Assembly Election) নির্বাচন। তারপর ডিসেম্বরেই নাগাল্যান্ড, মেঘালয়, ত্রিপুরা, কর্ণাটকের নির্বাচনের নির্ঘন্ট চূড়ান্ত হবে। ফলে একাধিক রাজ্য বিধানসভা নির্বাচনে গুরুত্বপূর্ণ ভূমিকা পালন করতে হবে অরুণ গোয়েলকে। জাতীয় নির্বাচন কমিশন দেশে বিধানসভা, লোকসভা,  রাজ্যসভা ভোট পরিচালনা করে। আগামী ২০২৪ সালে লোকসভা ভোট হবে দেশে। সেক্ষেত্রেও নির্বাচন কমিশনারের পদটি গুরুত্বপূর্ণ। হিমাচল প্রদেশে সদ্য সমাপ্ত ভোট ওই নির্বাচন কমিশনারের পদটি ফাঁকা থাকা অবস্থাতেই হয়েছে। আকস্মিকভাবে শনিবারই তাঁর নিয়োগের বিষয়টি সামনে এসেছে।

আরও পড়ুন: Amit Malviya Tweets: সত্যেন্দ্র জৈনের ভিডিয়ো ফাঁস, রাউস অ্যাভিনিউ আদালতের নোটিশ ইডিকে
ভারত সরকারের সচিব পর্যায়ে তিনি কাজ করেছেন। প্রধানমন্ত্রীর দফতরেও (Prime Minister Office) কাজ করার অভিজ্ঞতা রয়েছে এই প্রাক্তন আমলার। জিএসটিতে (GST) অতিরিক্ত সচিব হিসেবে কাজ করেছেন। সব মিলিয়ে ৩৪ বছর (34 Years Service) তিনি আমলা হিসেবে কাজ করেছেন।